«የሰብአዊ መብት ድርጅቶች፣ ተመላሾቹ እዚህ እንደደረሱ እርዳታ እንዲቀርብላቸው ያደርጋሉ። ምግብ ፣ ድንኳን እንዲሁም የህክምና አገልግሎትና የመሳሰለው እንዲሰጣቸው እናደርጋለን። ይሁንና ፤ ተመላሾቹ፤ ለዘለቄታው ከሞላ ጎደል ኑሮአቸው እንዲስተካከል የማድረጉ ኀላፊነት የደቡብ ሱዳን መስተዳድር ነው። እዚህም ላይ እኛ እርዳታ ማቅረባችን አይቀሬ ነው። ባስቸኳይ 30 ሚሊዮን ዶላር እንደሚያስፈልገን በኒው ዮርክ ለሚገኘው የ ተ መ ድ ጽህፈት ቤት አመልክተናል። አንዳንድ ልጆች ኩፍኝ ይዟቸዋል። የክትባት መድኀኒት ያስፈልገናል። ከዚህም ሌላ የስደተኞች መጠለያ ጣቢያዎች እንዲቋቋሙ አንፈልግምና፤ እርዳታው በየመንደሩ እንዲታደል ነው የምናደርገው። ጊዜያዊ የመጠለያ ጣቢያ ማቋቋም አያስፈልግም»
